Document ID: 31997R1875

Komisijas Regula (EK) Nr. 1875/97
(1997. gada 26. septembris),
ar ko papildina pielikumu Regulai (EK) Nr. 2400/96 par dažu nosaukumu iekļaušanu "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā", kurš paredzēts Padomes Regulā (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1992. gada 14. jūlija Regulu (EEK) Nr. 2081/92 par lauksaimniecības produktu un pārtikas ģeogrāfiskās izcelsmes norāžu un cilmes vietu nosaukumu aizsardzību [1], kurā jaunākie grozījumi izdarīti ar Komisijas Regulu (EK) Nr. 1068/97 [2], un jo īpaši tās 6. panta 3. un 4. punktu,
tā kā, ievērojot Regulas (EEK) Nr. 2081/92 5. pantu, dalībvalstis ir nosūtījušas Komisijai pieteikumus, lai dažus nosaukumus reģistrētu kā ģeogrāfiskās izcelsmes norādes vai cilmes vietu nosaukumus;
tā kā, ievērojot minētās regulas 6. panta 1. punktu, ir konstatēts, ka šie pieteikumi atbilst visām minētās regulas prasībām, jo īpaši attiecībā uz to, ka pieteikumos iekļauta visa informācija, kas vajadzīga, ievērojot regulas 4. pantu;
tā kā pēc attiecīgo nosaukumu publicēšanas Eiropas Kopienu Oficiālajā Vēstnesī [3] Komisija nav saņēmusi nevienu iebildumu saskaņā ar minētās regulas 7. pantu;
tā kā tādēļ nosaukumi ir jāiekļauj "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" un tādējādi visā Kopienā tie ir aizsargājami kā ģeogrāfiskās izcelsmes norādes vai cilmes vietu nosaukumi,
IR PIEŅĒMUSI ŠO REGULU.
1. pants
Šīs regulas pielikumā esošos nosaukumus ar šo iekļauj Komisijas Regulas (EK) Nr. 2400/96 [4] pielikumā un, ievērojot Regulas (EEK) Nr. 2081/92 6. panta 3. punktu, ieraksta "Aizsargāto cilmes vietu nosaukumu un aizsargāto ģeogrāfiskās izcelsmes norāžu reģistrā" kā aizsargātas ģeogrāfiskās izcelsmes norādes (AĢN) vai aizsargātus cilmes vietu nosaukumus (ACN).
2. pants
Šī regula stājas spēkā tās publicēšanas dienā Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1997. gada 26. septembrī

Labels: 17
0
3
6
18